Echmiadzin

Echmiadzín o Ejmiatsín (armeniu: Էջմիածին) ye la ciudá más santa d'Armenia y la sede del katholikos, el xefe de la Ilesia apostólica armenia. Ta na provincia d'Armavir, cerca de 20 quilómetros al oeste d'Ereván.

La ciudá foi fundada como Vardkesaván nel sieglu IV o III e.C. El rei Vagharsh (r. 117-140) fixo camudar el nome a Vagharshapat (armeniu: Վաղարշապատ), qu'aínda persiste como la denominación oficial de la ciudá. Mientres delles décades la ciudá convirtióse na capital d'Armenia y siguió siendo la ciudá más importante del país hasta'l sieglu IV.

Históricamente, el puntu más importante de la ciudá ye la catedral d'Echmiadzin. Foi construyida orixinalmente por San Gregoriu l'iluminador como basílica, ente 301-303, cuando Armenia yera l'únicu país nel mundu onde la relixón cristiana yera la relixón del estáu. Según los escritos armenios del sieglu V, San Gregoriu tuvo una visión de Cristu baxando del cielu y cutiendo la tierra con un martiellu d'oru pa demostrar onde tenía de construyise la catedral. Poro, el patriarca dio a la ilesia y la ciudá'l nuevu nome d'Echmiadzín, que puede traducise como "el llugar au amiyó l'Únicu Niciáu".

La Catedral d'Echmiadzin figura ente'l Patrimoniu de la Humanidá pola UNESCO.

 Referencies 

 Enllaces esternos 

Categoría:Llocalidaes d'Armenia
Categoría:Fortificaciones d'Armenia